**3 клас**

Протас М. П.,

 настаўнік пачатковых класаў

**Тэма “Значэнне слова”**

***Мэты:*** выпрацоўваць уменнні ўстанаўліваць значэнне слова з апорай на кантэкст ці з дапамогай тлумачальнага слоўніка, называць слова па яго значэнні; узбагачаць слоўнікавы запас навучэнцаў прыказкамі; развіваць мысленне, памяць; выхоўваць любоў i цікавасць да вывучэння беларускай мовы.

***Абсталяванне:*** тлумачальныя слоўнік, малюнкі асілка, стомленага падарожніка, гасціннай гаспадыні, карткі са словамі i спалучэннямі для самастойнай працы.

**I**.**Праверка дамашняга задання.**

* Прачытайце тэкст, які вы запісалі дома. Якую назву можна яму даць? («Прагулка ў парк».) Які сказ тэксту адпавядае схеме? (Хпопчыкаў зацікавілі прыгожыя ліхтарыкі.) Назавіце ў iм дзейнік i выказнік. Хто з вас прыдумаў працяг апавядання з практыкавання 127 i можа расказаць, што паведаміў Дашы тата?

**II. Новы матэрыял.**

Вучні чытаюць вершаваныя радкі Анатоля Грачанікава.

Мова…

Родная мова

У марах, у песнях, у снах.

Мае ў ёй кожнае слова

Свой колер, і смак, і пах.

 Настаўнік прапануе ўспомніць назвы месяцаў, пачынаючы з першага месяца восені. (Верасень, кастрычнік, лістапад, снежань, студзень, люты, сакавік, красавік) і адказаць на пытанне “Чаму гэтыя месяцы атрымалі такую назву?”

**Чыстапісанне**

 Дзеці прапісваюць на адным радку спалучэнні літар мо сл ва ова, а на другім – утвораныя словы пры дапамозе гэтых спалучэнняў мова, слова. Запісваюць пад дыктоўку сказ: Кожнае слова мае адно ці некалькі значэнняў.

**1. Паведамленне тэмы і пастаноўка мэты ўрока.**

— Сёння на ўроку мы пазнаёмімся з лексічным значэннем слова, будзем вучыцца тлумачыць значэнне слова рознымі спосабамі.

**2. Праца з падручнікам.**

Практыкаванне 132.

— Разгледзьце схемы i скажыце, што мае кожнае слова. Што абазначае слова дом? ляцець? блакітны? (Вучні знаходзяць на схемах i зачытваюць значэнне слоў.) Успомніце, у якім слоўніку можна даведацца пра значэнне слова? (Выслухоўваюцца меркаванні некалькіх вучняў.)

**3. Праца з рубрыкай «Завяжы вузялок!».**

 Настаўнік паведамляе вучням, што кожнае слова мае лексічнае значэнне, што пра лексічнае значэнне слова можна даведацца ў тлумачальным слоўніку.

 Вучні перачытваюць самастойна матэрыял рубрыкі.

**4. Работа з тлумачальнымi слоўнікамі.**

 Вучні вучацца карыстацца тлумачальным слоўнікам у працэсе знаходжання лексічнага значэння слова **дажынкі**.

**5. Праца з падручнікам.**

 Практыкаванне 133.

— Прачытайце словы. Паспрабуйце растлумачыць ix значэнне.

— Знайдзіце тлумачэнне гэтых слоў у тлумачальным слоўніку. (Арганізуецца работа ў парах.) Параўнайце сваё тлумачэнне з тым, што даецца ў слоўніку.

 Дапоўніце сказы патрэбнымі словамі i запішыце ix.

 Практыкаванне 134.

— Прачытайце верш. (Адзін з вучняў чытае верш уголас.) Адкажыце на пытанне ў назве верша. Цi згодны вы з аўтарам, што сонца, хата — гэта цёплыя словы? Прывядзіце свае прыклады такіх слоў. (Аналагічная праца праводзіцца з пapaмi слоў мама — тата, хлеб — суніцы, зоркі — крыніцы, жыта — поле, вецер — воля.)

 Значэнне якіх з выдзеленых слоў раскрываецца ніжэй? (Вучні ўстанаўліваюць адпаведнасць паміж словамі i прапанаванымі лекачнымі значэннямі слоў.) Запішыце чатыры словы на выбар разам з ix значэннем. (Арганізоўваецца самастойная праца вучняў. Кожны навучэнец выбірае свае чатыры словы. Пасля выканання задання праводзіцца ўзаемаправерка напісанага.)

**III.Замацаванне.**

**1. Праца з падручнікам.**

 Практыкаванне 135.

— Прачытайце i запомніце прыказкі. Чаму так гавораць? 3 якімi словамі трэба звяртацца да людзей, каб не пакрыўдзіць ix? (Выслухоўваюцца меркаванні некалькіх вучняў.)

 Запішыце першую прыказку па памяці. (Пасля выканання задання праводзіцца ўзаемаправерка напісанага.) Падкрэсліце ў ёй слова, значэнне якога раскрываецца ў практыкаванні. (Слова.)

**Фіхвілінка**

Раз, два, тры, чатыры, пяць –

 Раз, два, тры, чатыры, пяць –

Тупаем нагамі. Будзем нахіляцца.

Раз, два, тры, чатыры, пяць –

Раз, два, тры, чатыры, пяць –

Пляскаем рукамі. Сядзем зноў займацца.

**2. Самастойная работа па заданні на картках.**

Вучням раздаюцца карткі са словамі i спалучэннямі для самастойнай працы:

Кропка маленькая круглявая часцінка вадкасці; капля

Лясун знак прыпынку

Кропля даглядчык, вартаўнік лесу

Ляснік казачны жыхар лесу, лясны дух

 Да якога слоўніка трэба звярнуцца пры ўзнікненні цяжкасцей падчас выканання задання? Абвядзіце літару правільнага адказу.

а) да тлумачальнага;

б) да арфаграфічнага.

— Злучыце словы з ix значэннем. Пры неабходнасці карыстайцеся слоўнікам.

**Вынік урока.**

На дошцы запісаны словы:

сшытак, аловак, пэндзаль, клас, падручнік

— Прачытайце. Якое слова лішняе? Растлумачце свой выбар. (Byчнi называюць лішняе слова **(клас)** i тлумачаць свой выбар.) Што вы вызначалі ў словах, калі шукалі сярод ix лішняе? (Лексічнае значэнне слоў.)

У якім слоўніку можна даведацца пра лексічнае значэнне слова?

**Дамашняе заданне.**

Практыкаванне 136.

— Пры выкананні дамашняга практыкавання вам трэба будзе засяродзіць увагу на лексічным значэнні слоў i знайсці ў кожным радзе слоў лішняе.